**A picture containing logo

Description automatically generated

2024 12 17  
JUNGTINIS PRANEŠIMAS ŽINIASKLAIDAI

**„Žemės ūkio duomenų centras“ tapo pirmuoju „Telecentro“ naujojo VDC klientu**

**Naujai pastatytas AB Lietuvos radijo ir televizijos centro („Telecentro“) valstybinis duomenų centras VDC-LRTC-DC4 pradėjo teikti paslaugas valstybės organizacijoms. Pirmuoju naujojo VDC klientu tapo VĮ „Žemės ūkio duomenų centras“.**

**Pagal sutartį, į saugią ir tvarią „Telecentro“ VDC aplinką buvo perkelti „Žemės ūkio duomenų centrui“ priklausantys serveriai.**

**„Džiaugiamės, kad tapome pirmaisiais klientais ir taip įsirašėme į Telecentro ir valstybės informacinių išteklių konsolidavimo istoriją. Sprendimas iškelti duomenis į valstybinį duomenų centrą buvo apgalvotas ir link to nuosekliai ėjome beveik pusantrų metų“, – sako Žemės ūkio duomenų centro direktorius Algirdas Juozaponis. – „Duomenų centrų valdymas reikalauja didelių investicijų ir specifinių kompetencijų. Mes pilnai pasitikime Telecentru ir jo specialistais ir tikimės sėkmingo bendradarbiavimo“.**

**„Šis klientas valdo išskirtinės svarbos registrus ir duomenis, be kurių neįmanomas efektyvus modernios žemės ūkio ekosistemos funkcionavimas Lietuvoje. Nuo šiol šie duomenys ir juos valdanti IT įranga bus perkelti į saugią ir praktiškai nepertraukiamą duomenų pateikiamumą užtikrinančią VDC4 infrastruktūrą“, – teigia „Telecentro“ vadovas Remigijus Šeris.**

**Pasak R. Šerio, „Žemės ūkio duomenų centras“ taip pat reprezentuoja didelį būrį valstybės organizacijų, kurios yra Saugiojo tinklo vartotojai ir kurios turi savo duomenis arba jų kopijas saugoti valstybiniame duomenų centre. Tokių organizacijų Lietuvoje per 480. „Visoms joms turime gerą žinią: Telecentro valstybiniai duomenų centrai yra visiškai pasiruošę Jūsų IT įrangai ir duomenims suteikti saugius ir patikimus namus“, – sako Telecentro vadovas.**

**Daugiau informacijos:**

Valdas Kaminskas, komunikacijos vadovas  
[v.kaminskas@telecentras.lt](mailto:v.kaminskas@telecentras.lt); +370656 05756  
[www.telecentras.lt](http://www.telecentras.lt)